《赠胡公入觐》
明代·卢楠

天王大一统，四海皆朝宗。胡公蹑仙飙，籍政闻九重。

锵锵青琐墀，翥翥云从龙。才力当代见，儒雅深弥缝。

螭头玉皇案，落花何濛溶。近时三辅贤，奖擢此登庸。

愿君勤明德，早晚荐璧琮。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。